ธกส.อัด2.6หมื่นล้าน ปล่อยกู้ชะลอขายข้าว
ธ.ก.ส.ตั้งโต๊ะปล่อยสินเชื่อชะลอการขาย รับจำนำข้าวหอมสูงสุดตันละ 1.45 หมื่นบาท
9 พ.ย. 2558

ธ.ก.ส.ตั้งโต๊ะปล่อยสินเชื่อชะลอการขาย รับจำนำข้าวหอมสูงสุดตันละ 1.45 หมื่นบาท
นายสุพัฒน์ เอี้ยวฉาย ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า โครงการสินเชื่อชะลอการขายข้าวนาปี ปีการผลิต 2558-2559 ตั้งแต่วันที่ 1 พ.ย. 2558-28 ก.พ. 2559 ตั้งวงเงินไว้ 2.67 หมื่นล้านบาท เปิดให้เกษตรกรนำข้าวเปลือกหอมมะลิและข้าวเปลือกเหนียวเป็นหลักประกันขอสินเชื่อโดยเกษตรกรต้องมียุ้งฉางเก็บข้าว ซึ่งจะดำเนินการในภาคเหนือและภาคตะวันออกเฉียงเหนือ
สำหรับวงเงินสินเชื่อข้าวเปลือกหอมมะลิความชื้นไม่เกิน 15% ตันละ 1.35 หมื่นบาท และกรณีเก็บข้าวในยุ้งฉางนานเกิน 1 เดือน จะได้ค่าเก็บรักษาอีกตันละ 1,000 บาท รวมเป็น 1.45 หมื่นบาท คิดเป็นวงเงินกู้ต่อรายไม่เกิน 3 แสนบาท ส่วนข้าวเปลือกเหนียวเมล็ดยาวอยู่ที่ตันละ 1.13 หมื่นบาท และเมล็ดสั้น (คละ) ตันละ 10.3 หมื่นบาท และได้ค่าเก็บรักษาข้าวอีกตันละ 1,000 บาท โดยคาดว่าจะมีข้าวเข้าโครงการจริงประมาณ 1 ล้านตัน จากเป้าหมาย 2 ล้านตัน